Tarakan

Tarakan estas urbo de Indonezio. Ĝi situas sur la samnoma insuleto Tarakan tutproksime de la insulo Borneo, kaj estas la plej granda loĝloko kaj sola urbo de la samnoma provinco Norda Kalimantano, kvankam la formala administra centro estas la malpligrandkvante loĝata urbo Tanjung Selor. Laŭ stato de la jaro 2011 la urbo Tarakan havis 289 973 loĝantojn. Historio La Batalo de Tarakan estis batalo en 1945 en la Dua Mondmilito. Ĝi startis per amfibia surterigo de fortoj el Aŭstralio la 1an de majo. Kvankam la batalo finis sukcese por la fortoj de Aliancanoj super la japanaj defendantoj, tiu venko estis ĝenerale konsiderita kiel ne meritanta siajn kostojn. Grava celo de tiu batalo kaj areo estis produktado de nafto. Perdoj de Aliancanoj konsistis el 251 mortintoj kaj 669 vunditoj. Krome almenaŭ 100 civiluloj estis ĉu mortintoj ĉu vunditoj. Eksteraj ligiloj oficiala urba retejo (indonezie)